Legend of Halemano. 253 



Kuu wahine e — e hoi mai kaua. 

 Aia la o ka nahele o Kumanomano 

 Ke hehia mai la e ka la o Kamakalii, 

 Ke kakali la ia Kaelo me Ikiiki, 

 Na hiihui awa a Makalii e. 

 He 'Hi ke aloha, he kilohana e paa ai, 

 He alai no ka po a me ke ao, 

 Kuu wahine hoi — e, hoi mai, 

 Eia ke aloha la he ai iiliha. 



A waiho o Halemano i ke oli ana, kilu aku la a pa i ka pahu, helu iho la, aha. 

 Lalau hou i ke kilu a paa i ka lima, oli hou o Halemano. 



Kuu wahine mai ka ua popo kapa o Kalihi 



Ke ahai la ma ke kua ka malu ; 



Ke nounou mai la e ka Waahila, 



Ka ua kaili wahine o kuu aina. 



Huli ae la Kaala kau i luna, 



Waiho wale kai o Pokai, 



Nana wale ke aloha i Honouliuli, 



Kokolo kehau he makani no Lihue, 



He lino wahahee na ka la i Kaena, 



Ua hao — a mai la e ka unulau o lalo, 



Anuanu loko huihui i ke aloha, 



Aloha ka wahine ka hoa noho o ia kula panoa. 



A waiho o Halemano i ke oli ana, nou aku la ia i ke kilu a pa i ka pahu, helu iho 

 la alima. I^alau hou no i ke kilu a paa i ka lima oli hou no. 



A kukui au a Kahewahewa, 

 Ku au nana i laila, 

 Haloiloi kuu waimaka e uwe, 

 Nani na hala ka oiwi o Kahuku, 

 I ka lawe a ka makani he mikioi. 

 Mai Kuahea au i hele mai ai, 

 Ahea hoi au e ke hoa pono iho? 

 Kuu hoa hoi e ! Hoi mai. 

 Hoi ana ke aloha i kuu kino, 

 Maeele ia e kaohi nei, 

 Kuu wahine hoi e, e hoi e. 



Lalau hou o Halemano i ke kilu, a paa i ka lima, nana aku i ka wahine, a o ka 

 lumilumi mai i ka waimaka, hu ae la ke aloha o Halemano, i ka noho ana i ka lai o VVaia- 

 lua a me ke kehau anu o Kaala, me ka wahine, a oli ae la, penei : 



A nui mai ke kai o Waialua, 

 Moe pupuu Kalena i Haleauau, 



